Diari Oficial de la Generalitat Valenciana


Sumari del DOGV 5106, del 04-10-2005 (2005/10847)

DECRET 136/2005, de 30 de setembre, del Consell de la Generalitat, pel qual es modifica el Decret 38/2003, de 15 d'abril, pel qual es regula la relació amb els Centres Valencians en l'Exterior de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/09/30/136/dof/vci/html**

### Dades del document

Número de DOGV
:   5106

Data del DOGV
:   04-10-2005

Secció del DOGV
:   I. DISPOSICIONS GENERALS

Número del document
:   2005/10169


Data del document
:   30-09-2005

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * relació cultural
    * cooperació institucional
    * legislació
    * migrant
    * emigració
    * cultura regional
    * organització cultural

DECRET 136/2005, de 30 de setembre, del Consell de la Generalitat, pel qual es modifica el Decret 38/2003, de 15 d'abril, pel qual es regula la relació amb els Centres Valencians en l'Exterior de la Comunitat Valenciana. [2005/X10868]
  
Amb l'aprovació del Decret 38/2003, de 15 d'abril, el Consell de la Generalitat va reconéixer la realitat existent de les agrupacions de valencians en l'exterior, incorporant a l'ordenament jurídic propi una realitat associativa necessitada d'especial protecció.
  
Mitjançant l'indicat decret es va crear el Consell de Centres Valencians en l'Exterior com a òrgan col·legiat de representació d'estos centres, atribuint-li funcions consultives i d'assessorament a l'administració de la Generalitat sobre les qüestions regulades en eixa norma. En tal Consell estan representats, a més de la Presidència de la Generalitat i dels propis delegats dels centres, aquells departaments de l'administració de la Generalitat que tenen les competències en les matèries que, d'alguna manera, tenen o poden tindre relació amb els centres valencians en l'exterior.
  
Transcorreguts dos anys des de la creació del Consell de Centres Valencians en l'Exterior, les reorganitzacions competencials dels òrgans de l'administració de la Generalitat fan necessària la modificació de la composició inicial del Consell.
  
D'una banda, el Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, adscriu la consellera de Cooperació i Participació, la Secretaria Autonòmica de Relacions amb la Unió Europea i Cooperació al Desenrotllament i els òrgans directius d'ella dependents.
  
D'altra banda, el Decret 180/2004, d'1 d'octubre, del Consell de la Generalitat, pel qual es va aprovar el Reglament Orgànic i Funcional de la Presidència de la Generalitat, atribuïx a la Direcció General de Participació Ciutadana, dependent de la Secretaria Autonòmica de Relacions amb la Unió Europea i Cooperació al Desenrotllament, el contacte institucional i suport als col·lectius de valencians residents fora de la Comunitat Valenciana.
  
En virtut d'allò que s'ha exposat, d'acord amb el que establix la Llei de Govern Valencià, a iniciativa de la consellera de Cooperació i Participació, a proposta del president de la Generalitat, i amb la deliberació prèvia del Consell de la Generalitat, en la reunió del dia 30 de setembre de 2005,
  
DECRETE
  
Article únic
  
Es modifica l'article 16.1 del Decret 38/2003, de 15 d'abril, del Consell de la Generalitat, pel qual es regula la relació amb els centres valencians en l'exterior de la Comunitat Valenciana, que queda redactat com seguix:
  
?1. Són membres del Consell de Centres Valencians en l'Exterior:
  
a) El president de la Generalitat, que el presidix, i que pot delegar-ne la funció en el vicepresident del Consell de la Generalitat o en el vicepresident del Consell de Centres Valencians en l'Exterior.
  
b) El conseller que tinga atribuïdes les competències relatives a la relació de la Generalitat amb els centres valencians en l'exterior de la Comunitat Valenciana, que és el seu vicepresident.
  
c) El secretari autonòmic que tinga atribuïdes les competències relatives a la relació de la Generalitat amb els centres valencians en l'exterior de la Comunitat Valenciana.
  
d) El director general que tinga atribuïdes les competències relatives a la relació de la Generalitat amb els centres valencians en l'exterior de la Comunitat Valenciana.
  
e) Un representant, amb rang no inferior a director general, nomenat pel titular de cada un dels departaments que tenen les competències en matèria de:
  
- Promoció cultural.
  
- Turisme.
  
- Joventut.
  
- Ensenyaments universitaris.
  
- Política lingüística.
  
- Agricultura.
  
- Comerç.
  
- Esport.
  
f) Nou representants dels centres valencians inscrits a l'empara d'este decret, triats pels propis centres, segons la distribució següent:
  
- Tres representants dels centres existents a Amèrica del Sud.
  
- Tres representants dels centres existents a Espanya.
  
- Dos representants dels centres existents en la resta d'Europa.
  
- Un representant dels centres existents a Amèrica central, Amèrica del Nord i la resta del món.
  
g) Actuarà com a secretari un funcionari de la Direcció General de Participació Ciutadana, nomenat a este efecte pel vicepresident del Consell de Centres Valencians en l'Exterior, amb veu però sense vot?.
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 30 de setembre de 2005
  
El president de la Generalitat,


Còpia Permalink ELI